CELEX: 62012CN0184
Language: ro
Date: 2012-04-20 00:00:00
Title: Cauza C-184/12: Cerere de pronunțare a unei hotărâri preliminare introdusă de Hof van Cassatie (Belgia) la 20 aprilie 2012 — United Antwerp Maritime Agencies (UNAMAR) NV/Navigation Maritime Bulgare

7.7.2012   
            
            
               RO
            
            
               Jurnalul Oficial al Uniunii Europene
            
            
               C 200/6
            
         Cerere de pronunțare a unei hotărâri preliminare introdusă de Hof van Cassatie (Belgia) la 20 aprilie 2012 — United Antwerp Maritime Agencies (UNAMAR) NV/Navigation Maritime Bulgare
   (Cauza C-184/12)
   2012/C 200/11
   Limba de procedură: olandeza
   
      Instanța de trimitere
   
   Hof van Cassatie van België
   
      Părțile din acțiunea principală
   
   
      Recurentă: United Antwerp Maritime Agencies (UNAMAR) NV
   
      Intimată: Navigation Maritime Bulgare
   
      Întrebările preliminare
   
   Luând în considerare, în egală măsură, calificarea în temeiul dreptului belgian a articolelor 18, 20 și 21 din Legea din 13 aprilie 1995 privind contractul de agenție comercială, aflate în discuție, ca fiind norme speciale imperative în sensul articolului 7 alineatul (2) din Convenția de la Roma (1) — articolul 3 și articolul 7 alineatul (2) din această convenție coroborate, dacă este cazul, cu Directiva 86/653/CEE a Consiliului 18 decembrie 1986 privind coordonarea legislației statelor membre referitoare la agenții comerciali independenți (2), trebuie interpretate în sensul că permit aplicarea în privința acestui contrat a normelor speciale imperative ale legii statului instanței sesizate, care oferă o protecție mai extinsă decât protecția minimă prevăzută de această directivă, chiar dacă se constată că legea aplicabilă contractului este legea unui alt stat membru al Uniunii Europene în care a fost pusă, de asemenea, în aplicare protecția minimă conferită de directiva menționată?
   
      (1)  Convenția de la Roma din 19 iunie 1980 privind legea aplicabilă obligațiilor contractuale (JO 1980, L 266, p. 1, JO 2007, L 347, p. 3).
   
      (2)  JO L 382, p. 17, Ediție specială, 06/vol. 1, p. 176.